recursal/SuperWikiNEXT-32B huggingface dataset:
২০০৫ সালে উবুদ শ্মশান অনুষ্ঠান
**চিতা** (প্রাচীন গ্রিক: πυρά; প্রাচীন গ্রিক: πῦρ) বা **অন্ত্যেষ্টি চিতা** হল অন্ত্যেষ্টি বা মৃত্যুদণ্ডের অংশ হিসাবে মৃতদেহ পোড়ানোর জন্য কাঠামো। শ্মশানের রূপ হিসাবে, মৃতদেহকে চিতার উপরে বা নীচে রাখা হয়, যাতে পরে আগুন দেওয়া হয়।

প্রাচীন গ্রীক ধর্ম নিয়ে আলোচনা করতে গিয়ে, "পায়ার" (আগুনের জন্য সাধারণ গ্রীক শব্দ) বেদীর পবিত্র আগুনের জন্যও ব্যবহার করা হয়, যেগুলির উপর পশুবলির অংশগুলি দেবতাকে উপহার হিসেবে পোড়ানো হয়।

উপকরণ
-----

কাঠ ব্যবহার করে চিতা তৈরি করা হয়। কাঠকয়লা বিশ্লেষণের মাধ্যমে চিতার গঠন নির্ধারণ করা যেতে পারে। কাঠকয়লা বিশ্লেষণ অধ্যয়ন করা কাঠকয়লার জ্বালানী এবং স্থানীয় বনায়নের গঠনের পূর্বাভাস দিতে সাহায্য করে।

ব্যবহার
-------

চ্যান কুসালোর (উত্তর থাইল্যান্ডের বৌদ্ধ উচ্চ সন্ন্যাসী) ওয়াট চেদি লুয়াং, চিয়াং মাই, থাইল্যান্ডে অন্ত্যেষ্টিক্রিয়া
সোম রাজ্যের পা-আউক গ্রামে বার্মিজ বৌদ্ধ সন্ন্যাসীর টায়ার্ড অন্ত্যেষ্টিক্রিয়া।
ঐতিহ্যগতভাবে, হিন্দু ও শিখ ধর্মে মৃতদের দাহ করার জন্য চিতা ব্যবহার করা হয়, এমন প্রথা যা কয়েক হাজার বছর আগের। অন্ত্যেষ্টি চিতা ভাইকিং ও  রোমান সংস্কৃতিতেও ব্যবহার করা হত।

তথ্যসূত্র
---------

1. ↑  πυρά, πῦρ. Liddell, Henry George; Scott, Robert; পারসিয়াস প্রজেক্টে *এ গ্রিক–ইংলিশ লেক্সিকন*.
2. ↑  Harper, Douglas। "pyre"। *Online Etymology Dictionary*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Norfolk, Andrew (১৩ জুলাই ২০০৬)। "'Illegal' funeral pyre burnt in secret"। *The Times*। London। সংগ্রহের তারিখ ১৯ জানুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  O'Donnell, Lorna (২০১৬)। "The power of the pyre - A holistic study of cremation focusing on charcoal remains"। *Journal of Archaeological Science*। **65**: 161–171। ডিওআই:10.1016/j.jas.2015.11.009। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Fernando, Shehani (১৪ জুলাই ২০০৬)। "The question: Why are funeral pyres illegal?"। *The Guardian*। London। সংগ্রহের তারিখ ১৯ জানুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ধলালেজ শিলাফিদ্দা** (বৈজ্ঞানিক নাম: *Saxicola leucurus*; ইংরেজি: White-tailed stonechat) মাসসিকাপিডি পরিবারের অন্তর্ভুক্ত একটি পাখি। বাংলাদেশ, ভারত, পাকিস্তান, মায়ানমার এবং নেপালে এই পাখি পাওয়া যায়।


উইকিমিডিয়া কমন্সে **ধলালেজ শিলাফিদ্দা** সংক্রান্ত মিডিয়া রয়েছে।

বর্ণনা
------

এর বাহ্যিক গঠনের সাথে সাধারণ শিলাফিদ্দা (*Saxicola torquata*) এর গঠনের যথেষ্ট মিল রয়েছে। পুরুষ পাখির মাথার রং কালো, গলা বা কলার সাদা, বক্ষ উজ্জ্বল লালচে-বাদামী বর্ণের। পিঠ এবং ডানা ঘন কালো। ডানার কিছু বিশেষ ধরনের পালক ( wing coverts) এবং অঙ্কীয়দেশের (নিতম্ব) রং সাদা। পুরুষ *Saxicola torquata* পাখির সাথে এই পুরুষ পাখির পার্থক্য হচ্ছে উরন্ত অবস্থায় এদের লেজের পালকে সাদা রং দেখা যায় যা লেজ যখন মেলানো অবস্থায় থাকে না তখন দেখা নাও যেতে পারে। স্ত্রী ধলালেজ শিলাফিদ্দার সাথে স্ত্রী *Saxicola torquata* পাখির অনেক মিল রয়েছে কিন্তু স্ত্রী ধলালেজ শিলাফিদ্দার অঙ্কীয়দেশ (নিতম্ব), লেজ এবং ডানা তুলনামূলকভাবে অনুজ্জ্বল ও ফিকে।

শ্রেণিবিন্যাস
-------------

এই প্রজাতির সমস্ত সদস্যই দেখতে প্রায় একই রকম যদিও দক্ষিণ আসামের পাহাড়ের পাখিগুলোর রং আরও ঘন এবং চঞ্চু বা ঠোঁট আরও বৃহৎ এবং পাকিস্তানের পাখিগুলোর বক্ষ আরও বেশি লালচে। যদিও সাধারণ শিলাফিদ্দা এবং ধলালেজ শিলাফিদ্দার মধ্যে অনেক মিল রয়েছে কিন্তু এরা একই প্রজাতির উপপ্রজাতি নয় বরং ভিন্ন ভিন্ন প্রজাতি।

বাসস্থান
--------

বাংলাদেশ, পাকিস্তান, নেপাল, উত্তর, মধ্য এবং পূর্ব ভারতের দক্ষিণ আসামের পাহাড় এবং মণিপুর পর্যন্ত এদের বিস্তৃতি। এসব অঞ্চলের সমতল জলাভূমিতে এদের পাওয়া যায়। এই পাখি তৃণভূমি, লম্বা ঘাসবিশিষ্ট জলাভূমি এবং Tamarix পছন্দ করে। পানির প্রাপ্যতা এবং প্রজননের সম্ভাব্যতার ভিত্তিতে এরা স্থানীয়ভাবে এক জায়গা থেকে অন্য জায়গায় যায়।

স্বভাব এবং বংশবিস্তার
---------------------

ধলালেজ শিলাফিদ্দা মাটিতে নেমে অথবা এর বসার স্থান থেকে অল্প দূরত্বে হঠাৎ দ্রুত বেগে আক্রমণ করে এর শিকারকে ধরে। তাদের সাধারণত জোড়ায় পাওয়া যায়, খুব কম সময়ই একা থাকে। এদের প্রজনন এর মূল সময় মূলত মার্চ-মে যখন এরা পদ্ম বা Tamarix এর মত গাছের উপর পেয়ালার (কাপ) মত দেখতে বাসা তৈরি করে।

তথ্যসূত্র
---------

1. ↑  BirdLife International (২০১২)। "*Saxicola leucurus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  Rasmussen PC & JC Anderton (২০০৫)। *Birds of South Asia: The Ripley Guide. Volume 2*। Smithsonian Institution & Lynx Edicions। পৃষ্ঠা 403–404।
3. 1 2  Hem Sagar Baral (২০০৪)। "Status, distribution, ecology and behaviour of White-tailed Stonechat Saxicola leucura in Nepal with reference to Indian subcontinent"। *Newsletter for ornithologists*। **1** (5): 66–67।
4. ↑  Roberts, T. J. (১৯৯২)। *The birds of Pakistan Vol II*। Oxford University Press, Karachi।
রমনা বটমূল, যেখানে গ্রেনেড বিস্ফোরণ ঘটানো হয়েছিল
**রমনা বটমূলে গ্রেনেড বিস্ফোরণ** বাংলাদেশে সংঘটিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি বহু মানুষ আহত হয়।

স্থান ও সময়
------------

২০০১ সালের ১৪ এপ্রিল তারিখে (বাংলা ১৪০৮ সনের পহেলা বৈশাখ) রমনার বটমূলে বর্ষবরণ অনুষ্ঠানে এই বোমা হামলাটি সংগঠিত হয়।

ঘটনার বিবরণ
-----------

২০০১ সালের ১৪ এপ্রিল তারিখ ছিলো বাংলা নববর্ষের প্রথম দিন; বাংলা ১৪০৮ সনের পহেলা বৈশাখ। প্রতি বছরের মতো সেবারও রমনার বটমূলে ছায়ানট কর্তৃক ঐতিহ্যবাহী বাংলা বর্ষবরণ অনুষ্ঠানের আয়োজন করা হয়। এই অনুষ্ঠানে গানের অনুষ্ঠান চলাকালীন বিস্ফোরণ ঘটে। এতে ঘটনা স্থলে ৯ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ; পরবর্তীতে আরো একজন মারা যান। ঘটনাস্থলে নিহতরা হলেনঃ

* চট্টগ্রামের আবুল কালাম আজাদ (৩৫),
* বরগুনার মোঃ জসীম (২৩),
* ঢাকার হাজারীবাগের এমরান (৩২),
* পটুয়াখালীর অসীম চন্দ্র সরকার (২৫),
* পটুয়াখালীর মোঃ মামুন,
* ঢাকার দোহারের আফসার (৩৪),
* নোয়াখালীর ইসমাইল হোসেন ওরফে স্বপন (২৭),
* পটুয়াখালীর শিল্পী (২০) ও
* অজ্ঞাত একজন।

মামলা ও তদন্ত
-------------

এই হত্যাকাণ্ডে ওই দিনই রমনা থানায় হত্যা ও বিস্ফোরক আইনে দুটি মামলা করা হয়। ২০০৮ সালে ১৪ জনকে অভিযুক্ত করে আদালতে অভিযোগপত্র দাখিল করে পুলিশের অপরাধ তদন্ত বিভাগ। বিচারের জন্য মামলা দুটি ২০০৯ সালের ১ জানুয়ারি ঢাকা মহানগর দায়রা জজ আদালতে যায় এবং ১৬ এপ্রিল মামলা দুটিতে আসামিদের বিরুদ্ধে অভিযোগ গঠন করা হয়। পরবর্তীতে স্বরাষ্ট্র মন্ত্রণালয়ের সিদ্ধান্তে হত্যা মামলাটি দ্রুত বিচার ট্রাইব্যুনাল-৩ এবং বিস্ফোরক দ্রব্য আইনের মামলাটি দ্রুত বিচার ট্রাইব্যুনাল-১-এ পাঠানো হয়।

বিচার কার্য
-----------

হত্যা মামলায় ২০১৪ সালের ২৩ জুন আটজনকে মৃত্যুদণ্ড ও ছয়জনকে যাবজ্জীবন কারাদণ্ড দিয়ে নিম্ন আদালত রায় ঘোষণা করে। আদালতে রায়ের পর আসামিদের মৃত্যুদণ্ড অনুমোদনের জন্য হাইকোর্টে ডেথ রেফারেন্স পাঠানো হয়। একইসঙ্গে কারাবন্দি আসামিরা আপিল করে। উভয় আবেদনের ওপর ২০১৭ সালের ৮ জানুয়ারি হাইকোর্ট বেঞ্চে শুনানি শুরু হয়। আদালত বদল হওয়ায় শুনানির অপেক্ষায় রয়েছে মামলাটি। বিস্ফোরক দ্রব্য আইনের মামলা এখনও নিম্ন আদালতে বিচারাধীন।  ২০২২ সালের ২১ মার্চ বিস্ফোরক মামলার সাক্ষ্যগ্রহণ শেষ হয়েছে।

তথ্যসূত্র
---------

1. 1 2 3  "রমনায় বোমা হামলার মামলা থমকে আছে"। *dw.com/bn*।
2. 1 2  "রমনা বটমূলে হুজির বোমা হামলার রায় ১৬ই জুন"। *dw.com/bn*।
3. ↑  "ফাঁসি ৮ জনের যাবজ্জীবন ৬"। *jugantor.com*।
4. ↑  বিচার হয়নি রমনা বটমূল হামলার প্রচ্ছদ প্রতিবেদন, বাংলাদেশ প্রতিদিন, ১৪ এপ্রিল ২০১৮।
5. ↑  রমনা বটমূলে বোমা হামলা মামলা : ছয় বছর ধরে ঝুলছে হাইকোর্টে, কালের কণ্ঠ, ১৩ এপ্রিল ২০২০
6. ↑  রমনার বটমূলে বোমা হামলা: বিস্ফোরক মামলার সাক্ষ্যগ্রহণ শেষ, জাগো নিউজ টুয়েন্টি ফোর ডটকম, ২২ মার্চ ২০২২
**কোনার বাঁধ** হল দামোদর ভ্যালি কর্পোরেশনের অধিনে নির্মিন চারটি বাঁধের মধ্যে একটি।এই বাঁধটি প্রকল্পের দ্বিতীয় বাঁধ হিসাবে নির্মিত হয় কোনার নদ এর উপর।বাঁধটি ১৯৫৫ সালে নির্মাণ সম্পূর্ণ হয়।
বাঁধটির মোট দৈর্ঘ্য ৪৫৩৫ মিটার (৪.৫৩৫ কিলোমিটার) ও উচ্চতা ৪৮.৭৭ মিটার।বাঁধের জলধারাটির মোট আয়তন ২৭.৯২ বর্গ কিলোমিটার।

ডিভিসি-এর পরিকল্পনা ও বাঁধ নির্মাণ
----------------------------------

১৯৪৩ সালে বাংলায় ভয়াবহ বন্যার কারণ ছিল দামোদর নদ ও তার উপনদী গুলি।এছাড়া প্রতিবছর দামোদর নদের নিম্ন অববাহিকায় বন্যা করন ছিল এই নদী গুলি।এই বন্যা নিবারন ও শুকনা মৌসুমে কৃষি কাজের জলের যোগানের জন্য যুক্তরাষ্ট্র-এর **টেনেসি ভ্যালি কর্পোরেশন** এর আদলে **দামোদর ভ্যালি কর্পোরেশন** নির্মাণ করে।দামোদর নদ এর অববাহিকায় প্রথম সমিক্ষার পর বলা হয় বন্যা নিবারন ও জল সেচের জন্য ৮ টি বাঁধ নির্মাণ করতে হবে।কিন্তু মাত্র ৪ টি বাঁধ ও একটি ব্যারেজ নির্মাণ করা হয় প্রথমে।এই বাঁধ ও ব্যারেজ গুলি হল- তিলাই,পানচেত,মাইথন,কোনার ও দুর্গাপুর ব্যারেজ।প্রথমে ১৯৫৩ সালে তিলাই বাঁধ ও ১৯৫৫ সালে কোনার বাঁধ এর নির্মাণ শেষ হয়।এর পর ১৯৫৭ ও ১৯৫৯ সালে যথাক্রমে মাইথন বাঁধ ও পানচেত বাঁধের নির্মাণ কাজ শেষ হয়।

তথ্যসূত্র
---------

1. ↑  "কোনার বাঁধ"। সংগ্রহের তারিখ ০৪-০৮-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**আর্কটিক টার্ন** দ্বিপদ নাম স্টারনা প্যারাডাইসাইয়া হচ্ছে একধরনের সমুদ্রচারী টার্ন পাখি এরা ইউরোপ, এশিয়া এবং উত্তর আমেরিকার আর্কটিক ও সাব-আর্কটিক অঞ্চলে বাস করে। এরা অভিবাসী পাখি এবং একই বছরে দুটি গ্রীষ্মকাল কাটায়। প্রাণীজগতের মধ্যে এরাই সব থেকে লম্বা অভিবাসী হয়। এরা বাতাসে ওড়ার পাশাপাশি গ্লাইডিং করে থাকে।

শ্রেণিবিন্যাস
-------------

এদের গণ নাম স্টারণা এসেছে পুরাতন ইংরেজি স্টার্ন থেকে যা দিয়ে টার্নকেই বোঝানো হয়। প্রজাতি নাম প্যারাডাইসাইয়া পুরাতন লাতিন প্যারাডিয়াস থেকে এসেছে যার অর্থ স্বর্গ। স্কট ভাষায় এদের নাম পিকটারনি, টারক।

বর্ণনা
------

একটি আর্কটিক টার্ন পাখি, ফিনল্যান্ড
*Sterna paradisaea*
এরা মধ্যম আকারের পাখি, ৩৩–৩৬ সেমি (১৩–১৪ ইঞ্চি) লম্বা, ডানার বিস্তৃতি ৭৫–৮৫ সেমি (৩০–৩৩ ইঞ্চি) এবং ওজন৮৬–১২৭ গ্রাম (৩.০–৪.৫ আউন্স) গ্রাম। এদের পা, পায়ের পাতার মত চঞ্চুও গাঢ় লাল। অন্যান্য টার্ন পাখির মত এদের লেজও বিভক্ত।

বাসস্থান
--------

এদেরকে উত্তর আমেরিকা এবং ইউরেশিয়ার শীতল তাপমাত্রা সমুদ্র উপকূলে উত্তর গোলার্ধের গ্রীষ্মকালে দেখা যায়। দক্ষিণ গোলার্ধের গ্রীষ্মকালে এদেরকে সাগরে দেখা যায়। আর্কটিক সাগর অভিবাসনের জন্য বিখ্যাত। এরা উড়ে আর্কটিক থেকে এন্টার্কটিকা চলে যায় এবং একই বছরে ফিরে আসে। এই দুই সীমানার মধ্যে সব থেকে কম দূরত্ব ১৯০০০ কিলোমিটার। এই লম্বা ভ্রমণের কারণে প্রতিটি আর্কটিক টার্ন পাখি একই বছরে দুটি গ্রীষ্মকাল দেখতে পায় এবং সকল প্রাণীকূলের মধ্যে এরাই সব থেকে বেশি দিনের আলো উপভোগ করে।

তথ্যসূত্র
---------

1. ↑  "*Sterna paradisaea*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2

বহিঃসংযোগ
---------



উইকিমিডিয়া কমন্সে **স্টারনা প্যারাডাইসাইয়া** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Sterna paradisaea***

* The Arctic tern Migration Project ওয়েব্যাক মেশিনে আর্কাইভকৃত ২২ মার্চ ২০১৫ তারিখে
* Arctic tern – Species text in The Atlas of Southern African Birds
* Arctic tern ভিডিও, আলোকচিত্র ও ডাক, the Internet Bird Collection
* Arctic tern images at ARKive
* {{{2}}} photo gallery at VIREO (Drexel University)

* Audio recordings of Arctic tern on Xeno-canto.
**নারায়ণগঞ্জ বোমা হামলা ২০০১** হলো ১৯ জুন, ২০০১ সালে বাংলাদেশ আওয়ামী লীগ এর নারায়ণগঞ্জ সভায় ঘটা বোমা হামলা। এই হামলায় ২২ জন মানুষ মারা যায়। হামলার জন্য তদন্তকারী কমিটি যে কারণটি উল্লেখ করেছেন তা হ'ল স্থানীয় সংসদ সদস্য শামীম ওসমান জামায়াতে ইসলামী বাংলাদেশের শীর্ষস্থানীয় নেতাদের নারায়ণগঞ্জে নিষিদ্ধ করেছিলেন। এর বদলা হিসেবে জামায়াতের পৃষ্ঠপোষকতা প্রাপ্ত হরকত-উল-জিহাদ আল-ইসলামী সভায় অংশ নেওয়া সংসদ সদস্য শামীম ওসমানকে হত্যা করার জন্য আক্রমণ করে।

আক্রমণ
------

২০০১ সালের ১৬ জুন বাংলাদেশের নারায়ণগঞ্জে বাংলাদেশ আওয়ামী লীগের স্থানীয় কার্যালয়ে একটি সভায় বোমা হামলা করা হয়। হামলায় আহত হন স্থানীয় সংসদ সদস্য শামীম ওসমান। বিস্ফোরণে কার্যালয়ের ছাদ ধ্বংস হয়ে যায়। হামলার জন্য বোমাটি অফিসের একটি টেবিলের নিচে রাখা ছিল।

বিচার
-----

এপ্রিল ২০০১ সালে বোমা হামলার অভিযোগে ২৭ জনকে আসামি করে মামলা দায়ের করা হয়েছিল। বাংলাদেশ জাতীয়তাবাদী দল সরকারের অধীনে মামলাটি বন্ধ হয়ে যায়। ২০০৯ সালে বাংলাদেশ আওয়ামী লীগ ক্ষমতায় আসার পরে মামলাটি পুনরায় শুরু করা হয়। কিন্তু অভিযুক্তদের আদালতে আনতে ব্যর্থ হওয়ায় বিচার স্থগিত হয়ে যায়। হরকাত-উল-জিহাদ আল-ইসলামীর প্রধান মুফতি হান্নানকে জেল হেফাজতে থাকলেও তাকে আদালতে হাজির করা যায় নি, কারণ তিনি সারা বাংলাদেশে ৫১ টি মামলায় অভিযুক্ত। এই কারণে বিচারে বিলম্ব হয়েছে। আসামিদের মধ্যে দু'জন ভারতের নয়াদিল্লি কারাগারে আটক আছে এবং অন্য দুজনকে জামিনে মুক্তি দেওয়া হয়েছে।

প্রতিক্রিয়া
------------

* প্রধানমন্ত্রী শেখ হাসিনা বলেছিলেন, "আমি জাতিকে গণতন্ত্রের স্বার্থে এই জাতীয় রাজনৈতিক সন্ত্রাসবাদ প্রতিরোধ করার আহ্বান জানাই"।

তথ্যসূত্র
---------

1. ↑  Ahsan, Shamim। "The Blame Game Goes on"। *archive.thedailystar.net*। Star Magazine। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৬।
2. 1 2  "Trial goes at snail pace, victims still facing hardship"। Dhaka Tribune। সংগ্রহের তারিখ ৩ ডিসেম্বর ২০১৬।
3. ↑  "Bangladesh Bomb Kills 15, Hurts 100"। *articles.latimes.com*। Los Angeles Times। ১৭ জুন ২০০১। সংগ্রহের তারিখ ৩ ডিসেম্বর ২০১৬।
4. ↑  "Bangladesh bomb blast kills 21"। *news.bbc.co.uk*। BBC News। সংগ্রহের তারিখ ৩ ডিসেম্বর ২০১৬।
5. ↑  "Bomb Kills 22 in Bangladesh; 3 Suspects Seized"। *nytimes.com*। The New York Times। ১৮ জুন ২০০১। সংগ্রহের তারিখ ৩ ডিসেম্বর ২০১৬।
6. ↑  "Mufti Hannan, 5 others indicted in 2001 case"। *theindependentbd.com*। The Independent। সংগ্রহের তারিখ ৩ ডিসেম্বর ২০১৬।
7. ↑  "Probe ordered into Bangladesh blast - June 17, 2001"। *www.cnn.com*। CNN। সংগ্রহের তারিখ ৩ ডিসেম্বর ২০১৬।
আইইউসিএন লাল তালিকায় **বিপদগ্রস্ত** তিনটি অবস্থা দেখানো হয়েছে।

যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে **বিপদগ্রস্ত প্রজাতি** হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল:

* মহাবিপন্ন
* বিপন্ন
* সংকটাপন্ন

পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়।

বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়।

গ্রন্থপঞ্জি
-----------

* Sharrock, S. and Jones, M. 2009. Conserving Europe's threatened plants Botanic Gardens Conservation International (BGCI).

তথ্যসূত্র
---------

1. ↑  "IUCN protected area categories"। *www.twinkl.it*। সংগ্রহের তারিখ ২০২৪-০৩-১২।
২০১৬ সালের ২৩শে মে তারিখে ইয়েমেনের অ্যাডেন শহরে ইসলামিক স্টেট অফ ইরাক অ্যান্ড দ্য লেভান্ট দ্বারা পরিচালিত দুটি আত্মঘাতী বোমা হামলায় কমপক্ষে ৪৫ জন শক্তিশালী সেনা নিহত হয়। প্রথম আক্রমণের সময়, সামনে সারিবদ্ধভাবে দা\*ড়ানো বিশ জন সেনাকে হত্যা করা হয়। দ্বিতীয় হামলাটি হয় সেনা ঘাঁটির ভেতরে, এতে পঁচিশ জন সেনা নিহত হয়। ইসলামিক স্টেট অব ইরাক অ্যান্ড দ্য লেভান্ট এ হামলার দায় স্বীকার করে। ইয়েমেনের মুকাল্লা শহরে, ২০১৬ সালের ইয়েমেনের পুলিশের উপর বোমা হামলার আগে এই হামলা হয়েছিল, যাতে ৪৮ জনেরও বেশি মানুষ নিহত এবং ৬০ জনেরও বেশি আহত হয়।

বিবরণ
-----

সৌদি-সমর্থিত ইয়েমেন সরকারের সাময়িক রাজধানী হিসেবে ব্যবহার করা হচ্ছে এডেন শহরকে। দেশটির রাজধানী সানার নিয়ন্ত্রণ হুতি বিদ্রোহীদের হাতে রয়েছে। ইয়েমেনের জাতিসংঘ সমর্থিত সরকারের অবস্থান করা এডেন শহরে ওই বোমা হামলা চালানো হয়। দরজা দিয়ে ঢোকার মুখে গাড়ি বোমা হামলা। ইয়েমেনের এডেন শহরের সেনা ঘাঁটিতে সেনাবাহিনীতে নিয়োগের জন্য সারিতে অপেক্ষমাণ ব্যক্তিদের ওপর ইসলামিক স্টেট অব ইরাক অ্যান্ড দ্য লেভান্ট দলের ব্যক্তি আত্মঘাতী গাড়ি বোমা হামলা চালায়। এ হামলা ছিল অমানবিক ও মানবতা বিরোধী। বন্দরনগরী এডেনের খোরমাকাসার এলাকায় সেনাবাহিনী একজন জ্যেষ্ঠ কর্মকর্তার বাড়ির সামনে এ হামলা চালানো হয়। এর কিছুক্ষণের মধ্যেই পাশে সেনাবাহিনীর একটি বেসে দ্বিতীয় হামলা চালানো হয়। এ ঘটনায় বহু লোক আহত হন।স্থানীয় সংবাদমাধ্যম আদেন আল-ঘাদে প্রকাশিত খবরে বলা হয়, সেনা সদস্যরা তাদের নিহত সেনাদের মরদেহ নিয়ে যাচ্ছে। অ্যাম্বুলেন্সে করে আহতদের হাসপাতালে নেওয়ার দৃশ্যও প্রচারিত করে।

কারণ
----

ইয়েমেনে শিয়া-সুন্নীর দ্বদ্ধের কারণে এ হামলা। সুন্নীকে সমর্থন করে সৌদি আরব এবং শিয়াকে সমর্থন করে ইরান।

বোমা হামলার ফলাফল
-----------------

সৌদি আরবের সহায়তায় হাদি সরকারের আস্থাভাজন সেনাবাহিনী হুসি বিদ্রোহীদের শহর থেকে সরিয়ে দিয়ে এডেন শহরে ঘাঁটি গাড়ে। হুসি ও সরকারি বাহিনীর মধ্যকার সংঘর্ষে যে শূন্যতা তৈরি হয়, তাতে আল-কায়েদাসহ কয়েকটি সশস্ত্র গোষ্ঠী নিজেদের অবস্থান শক্তিশালী করে। ফলে ইয়েমে যুদ্ধ দীর্ঘ স্থায়ী হয়। যা আজও চলমান।

তথ্যসূত্র
---------

1. 1 2  "Reports: At least 45 killed in Yemen suicide bombings"। *USA Today*। ২৩ মে ২০১৬।
2. ↑  "ISIL blamed for deadly blasts in Yemen's Aden"।
3. ↑  প্রতিবেদক, নিজস্ব। "সিরিয়া ও ইয়েমেনে আইএসের বোমা হামলা, নিহত ১৮৯"। *Prothomalo*। সংগ্রহের তারিখ ২০২২-১১-০৪। [*স্থায়ীভাবে অকার্যকর সংযোগ*]
4. ↑  "ইয়েমেনে গাড়ি বোমা হামলায় বহু হতাহত"। *Bangla Tribune*। সংগ্রহের তারিখ ২০২২-১১-০৪। [*স্থায়ীভাবে অকার্যকর সংযোগ*]
**শান্তিচিত্রা** (জন্ম ২৪শে এপ্রিল ১৯৭৮) একজন ভারতীয় শিক্ষাবিদ এবং লেখক। তিনি তাঁর ২০১৬ সালের উপন্যাস, দ্য ফ্র্যাক্টালসের জন্য পরিচিত। এট ২০১৮ সালে নোশনপ্রেস দ্বারা পুনঃপ্রকাশিত হয়েছিল। তাঁর দ্বিতীয় উপন্যাস 'লোনলি ম্যারেজেস'ও ২০১৮ সালে প্রকাশিত হয়েছিল। এটি উপন্যাসের ধারায় তাঁর জন্য একটি বিশেষ স্থান চিহ্নিত করেছে। উপন্যাস লেখার পাশাপাশি তিনি সংবাদপত্র এবং পত্রিকার জন্য অসংখ্য ছোট গল্প লিখেছেন এবং বিভিন্ন সাহিত্য এবং অন্যান্য সমালোচনামূলক ক্ষেত্র- যেমন ঘটনাবিদ্যা এবং অস্তিত্ববাদের উপর গবেষণাপত্র প্রকাশ করেছেন।

২০১২ সাল থেকে তিনি চেন্নাইয়ের এসআরএম বিশ্ববিদ্যালয়ের ইংরেজি বিভাগের প্রধান।

প্রাথমিক জীবন এবং শিক্ষা
------------------------

শান্তিচিত্রার জন্ম চেন্নাইয়ের একজন প্রাক্তন রিসার্চ অ্যান্ড অ্যানালাইসিস উইং (র) -এর প্রতিনিধির ঘরে। তাঁর বাবার চাকরির সুবাদে, তিনি নিজের শৈশবের একটি অংশ নাগাল্যাণ্ডে কাটিয়েছেন এবং তারপর তাঁকে দিল্লিতে নিয়ে আসা হয়। সেখানে তিনি বিদ্যালয় শিক্ষা শেষ করেন। ভারতের বিভিন্ন অঞ্চলে ভ্রমণ করার পর, সংস্কৃতি এবং মনোবিজ্ঞানে তাঁর আগ্রহ প্রকাশ পায়। তিনি চেন্নাইতে ফিরে আসেন এবং উচ্চ শিক্ষায় কর্মজীবন শুরু করেন। ২০০২ সালে হোলি ক্রস ভারতীদাসন বিশ্ববিদ্যালয় থেকে সাহিত্যে স্নাতকোত্তর যোগ্যতা অর্জনের পর তিনি কাউন্সেলিং এবং সাইকোথেরাপি অধ্যয়ন করার সিদ্ধান্ত নেন।

তিনি ২০১১ সালে ভারতীদাসন বিশ্ববিদ্যালয়ের বিশপ হেবার কলেজে ইংরেজি সাহিত্যে ডক্টরেট সম্পন্ন করেন।

ব্যক্তিগত জীবন
--------------

শান্তিচিত্রা তামিল চলচ্চিত্র অভিনেতা করুণাকরণের বোন।

পেশাগত জীবন
-----------

কথাসাহিত্যে হাত দেওয়ার আগে শান্তিচিত্রা বেশ কয়েক বছর সাহিত্যের শিক্ষক হিসাবে কাজ করেছিলেন। তিনি ২০১২ সালের আগস্ট মাস থেকে এসআরএম ইনস্টিটিউট অফ সায়েন্স অ্যাণ্ড টেকনোলজিতে ইংরেজি বিভাগের প্রধানের পদে দায়িত্ব পালন করছেন।

অর্জন
-----

তিনি এম.ফিলে প্রথম স্থান অধিকারী হন, বিশপ হেবার কলেজে।

তথ্যসূত্র
---------

1. 1 2  "Shantichitra | EPFL Graph Search"। *graphsearch.epfl.ch*। সংগ্রহের তারিখ ২০২৪-০৩-০১।
2. ↑  "Google Play-তে বইয়ের লেখক Shantichitra"। *play.google.com*। সংগ্রহের তারিখ ২০২৪-০৩-০১।
3. ↑  "Intimate Strangers: Buy Intimate Strangers by Shantichitra at Low Price in India | Flipkart.com"। *Flipkart.com* (ইংরেজি ভাষায়)। সংগ্রহের তারিখ ২০২৪-০৩-০১।
4. 1 2  "Dr. Shanthichitra K."। *SRM Institute of Science and Technology*। সংগ্রহের তারিখ ১ মার্চ ২০২৪।
5. ↑  "???? 2016" (পিডিএফ)। *SRM University*। ৩০ মে ২০১৬ তারিখে মূল (পিডিএফ) থেকে আর্কাইভ করা।
6. 1 2  Dr. K. Shantichitra  ওয়েব্যাক মেশিনে আর্কাইভকৃত ৯ এপ্রিল ২০১৯ তারিখে, SRM University, Retrieved 24 April 2016
**পুলিশ লাইন্স স্কুল অ্যান্ড কলেজ, রংপুর** একটি বেসরকারি শিক্ষাপ্রতিষ্ঠান যা রংপুর শহরে অবস্থিত। এটি রংপুরের পুলিশ বাহিনীর দ্বারা পরিচালিত হয়। প্রতিষ্ঠানটি ১৯৮৬ সালে প্রতিষ্ঠিত হয়। বাংলাদেশের পুলিশ লাইন্স কলেজগুলোর মধ্যে এই পুলিশ লাইন্স স্কুল অ্যান্ড কলেজ, রংপুর সর্ববৃহৎ।

অবস্থান
-------

**পুলিশ লাইন্স স্কুল অ্যান্ড কলেজ**টি রংপুর শহরের চিড়িয়াখানার পাশে হনুমান তলা রোডে অবস্থিত। চিরসবুজ পুলিশ হল, কালেক্টরেট ময়দান, সুরভী উদ্যান, রংপুর চিড়িয়াখানা, রংপুর ক্রিকেট গার্ডেন, রংপুর স্টেডিয়াম এবং রংপুর সরকারি কলেজ এর মাঝে অবস্থিত।

ইতিহাস
------

কলেজটি ১৯৮৬ সালে স্কুল হিসাবে প্রতিষ্ঠিত হয়। পরে বিদ্যালয়টি কলেজে উন্নতি করা হয়। প্রতিবছর বোর্ড পরীক্ষায় বিদ্যালয়টি কৃতিত্বের স্বাক্ষর রাখে। ভর্তি পরীক্ষার মাধ্যমে ভর্তি করা হয়।

প্রশাসনিক ভবন
-------------

পুলিশ লাইন্স স্কুল অ্যান্ড কলেজের ভবন
প্রতিষ্ঠানটিতে দুইটি বহুতল ভবন রয়েছে এবং আরেকটি ভবনের নির্মাণকাজ চলমান আছে। এদের একটি প্রাথমিক বিদ্যালয়ের জন্য অপরটি উচ্চবিদ্যালয় ও উচ্চমাধ্যমিক বিদ্যালয়ের জন্য ব্যবহৃত হয়। ২৯ জুলাই ২০২০, নতুন ভবনের ভিত্তি প্রস্তর উদ্বোধন করেন রংপুর রেঞ্জের ডিআইজি।

শিক্ষা কার্যক্রম
----------------

এ বিদ্যালয়টিতে প্রথম শ্রেণি থেকে দ্বাদশ শ্রেণি পর্যন্ত সহশিক্ষা কার্যক্রম চালু আছে। প্রত্যেক শ্রেণিতে কয়েকটি করে শাখা আছে। এখানে নবম-দশম শ্রেণিতে ও উচ্চ মাধ্যমিকে মানবিক, ব্যবসা শিক্ষা এবং বিজ্ঞান বিভাগে শিক্ষা কার্যক্রম চলে। বিদ্যালয়টি অনাবাসিক। এখানে মোট ১৪১ জন স্টাফ আছে। এ বিদ্যালয়টির শ্রেণির শাখাগুলো বিভিন্ন ফুলের নাম এ নামকরণ করা হয়েছে। যেমনঃ জবা, বেলি, জুঁই, গোলাপ, শাপলা, পদ্ম ইত্যাদি।

তথ্যসূত্র
---------

1. 1 2    ওয়েব্যাক মেশিনে আর্কাইভকৃত ৬ মার্চ ২০১৫ তারিখে, www.plscrbd.com
2. ↑  "Police Lines School and College, Rangpur – In Search Of Exellence." (ইংরেজি ভাষায়)। সংগ্রহের তারিখ ২০২১-০৬-২৯।
3. ↑  "রংপুর পুলিশ লাইন্স স্কুল অ্যান্ড কলেজের নতুন ভবনের ভিত্তি স্থাপন করেন পুলিশ সুপার"। *আলোকিত সময়.কম*। ২৯ জুলাই ২০২০। সংগ্রহের তারিখ ২০২০-১২-৩০।
ধোপা নিজ বাড়ীতে কাপড় ইস্ত্রি করছে, কলকাতা ২০১৮
**ধোপা** ইংরেজি Fuller বা Washarman। কাপড় ধোয়া বা ইস্ত্রি করার কাজে নিয়োজিত বিশেষ শ্রেনী পেশার মানুষ। প্রাচীন হিন্দু সমাজে রজক নামের এক শ্রেনীর নিম্ন বর্ণের হিন্দু এই পেশায় নিয়োজিত ছিল। সেই সময় সাধারনত উচ্চ বর্ণ বা ধনাঢ্য পরিবারের সদস্যদের পরিধেয় বস্ত্র পরিষ্কার করে তারা জীবিকা নির্বাহ করতেন। ক্রমে সমাজের অন্যান্য বিত্তের মানুষেরা ধোপার সেবা গ্রহণ করতে শুরু করে। অধিকাংশ হিন্দু ধর্মাবলম্বী ধোপারা বৈষ্ণব মতাদর্শে বিশ্বাসী।

সাধারনত: সাবান, সোডা, ব্লিচিং পাউডার ইত্যাদি রাসায়নিক পদার্থ ব্যবহার করে গরম পানিতে কাপড় সিদ্ধ করে পরিষ্কার করা হয়। পরিষ্কার পানিতে ধুয়ে নেয়ার আগে প্রয়োজনে একটি সিমেন্ট দ্বারা বাধান স্থান অথবা কাঠের উপরে কাপড় আছড়ান হয়। সূতী ইত্যাদি কাপড়ে প্রয়োজনে ভাতের মার বা স্টার্চ ব্যবহার করা হয়। সব শেষে ক্রেতার চাহিদা মতো ধোয়া কাপড় ইস্ত্রিও করা হয়।  কাপড়েরর সাদা ও উজ্জ্বল রং নিশ্চিত করার জন্য নীল ব্যবহার করা হয়।

একসময়ে ধোপারা বাড়ি বাড়ি গিয়ে কাপড় সংগ্রহ করত। ধোয়া ও শুকানোর পর সেই কাপড়গুলো আবার পৌছে দিত। আধুনিক সমাজে পাড়া মহল্লায় ধোপার দোকান বা লন্ড্রি শপ গড়ে উঠেছে যেখানে ক্রেতা নিজেই তাদের কাপড় পৌছে দেন এবং সংগ্রহ করেন।

ইতিহাস
------

ঢাকায় পর্তুগিজরা প্রথম কাপড় ইস্ত্রির ধারনাটি প্রচলন করে। ‘ইস্ত্রি’ শব্দটির উৎসও পর্তুগিজ ভাষা। ধারণা করা হয় যে গাউছিয়া মার্কেটের নিচ তলায় লিফা চাইনিজ ড্রাই ক্লিনার্স নামের দোকানটি ঢাকার সবচেয়ে প্রাচীন ধোপার দোকান। একসময়ে মুসলমানদের এই পেশায় বড় একটা দেখা যেত না। ১৯৪৭ সালে ভারত পাকিস্তান বিভাজনের সময়ে অনেক হিন্দু ধোপা পূর্ব বাংলা ছেড়ে চলে গেলে মুসলমানরা এই পেশায় ধীরে ধীরে প্রবেশ করে। একসময়ে বকল্যাণ্ড ব্রীজে বুড়িগঙ্গার ধারে সারিবদ্ধভাবে ধোপাদের কাপড় ধোয়ারদৃশ্য চোখে পড়ত। সেই সময়ে ঢাকার কর্পোরেশনে আইন করা হয়েছিল যেন ধোপা‌দের জন্য পৃথক ঘাটের ব্যবস্থা করা হয় এবং তাদের পেশার লাইসেন্স প্রদান করা হয়।

তথ্যসূত্র
---------

1. ↑  /বাংলাপিডিয়া]
2. ↑  [*স্থায়ীভাবে অকার্যকর সংযোগ*]/বনিকবার্তা ২৪ সেপ্টেম্বের ২০১৪
একজন বৃদ্ধ মানুষ
**বার্ধক্য**, **বৃদ্ধাবস্থা**, **বৃদ্ধ বয়স** বা **জরা** মানব জীবনের শেষ ধাপ। বার্ধক্যে পৌঁছোবার বয়স জনে জনে ভিন্ন হতে পারে। মানুষের জীবনের শৈশব, কৈশোর ও যৌবনকাল পার করে বার্ধক্য আসে।

বার্ধক্যের কারণ
---------------

প্রতিটি মানব কোষে অজস্র (নির্দিষ্ট সংখ্যক) ডি,এন,এ (DNA) রয়েছে, আর তারই একটা ছোট্ট অংশকে বলা হয় জিন (Gene)। এই জিন গুলোই আমাদের বংশগতির ধারক ও বাহক। আর এই জিন জনিত কারণকেই এখনো বৃদ্ধ হবার প্রধান কারণ হিসেবে তাত্ত্বিক ভাবে ধরে নেয়া হয়। জেনেটিক বিজ্ঞানী ডেভিড সিনক্লেয়ার মনে করেন যে, বার্ধক্য একটি রোগ এবং ওষুধের সাহায্যে বার্ধক্য সারিয়ে তোলা সম্ভব। এটি নিয়ে গবেষণা চলছে।

বার্ধক্যের পরিসংখ্যান
---------------------

বৃদ্ধ জনগোষ্ঠির সংখ্যার দিক দিয়ে শীর্ষস্থানে রয়েছে সুইজারল্যান্ড। ছিয়ানব্বইটি দেশের তালিকার সবচাইতে নিচে রয়েছে আফগানিস্তান। ভারতের অবস্থান ৭১ আর বাংলাদেশের অবস্থান ৬৭।

বার্ধক্য জনিত সমস্যা
--------------------

বাংলাদেশের মানুষের বয়সসীমা ৪০ বৎসর পাড় হবার পর থেকে বার্ধক্য জনিত নানা ধরনের সমস্যা দেখা যায়। সাধারণত এইসময়ে মানুষ হৃদরোগ, হাড়ের ক্ষয় সহ বিভিন্ন ধরনের রোগ ব্যধিতে আক্রান্ত হয়।

আরও দেখুন
---------

তথ্যসূত্র
---------

1. ↑  "বার্ধক্য যেন অভিশাপ"। *BD24Live.com*। ২৫ মে ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৬।
2. ↑  "বার্ধক্য"। *সুস্বাস্থ্য.কম*। ১৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৬।
3. ↑  বার্ধক্য একটি ‘রোগ’, যা সারিয়ে তোলা সম্ভব : মার্কিন বিজ্ঞানী, দৈনিক আমাদের সময়, ১৩ অক্টোবর ২০২১
4. ↑  "'বাংলাদেশের মানুষ বার্ধক্য মোকাবেলায় প্রস্তুত নয়'"। *প্রিয়*। সংগ্রহের তারিখ ২ জুন ২০১৬। [*স্থায়ীভাবে অকার্যকর সংযোগ*]
5. ↑  বিশ্বে প্রবীণ জনগোষ্ঠীর বসবাস, হেলপএজ ইন্টারন্যাশনাল
**বাংলাদেশ নৌবাহিনী জাহাজ** (সংক্ষেপেঃ বানৌজা) **সংগ্রাম** বাংলাদেশ নৌবাহিনীর একটি স্বাধীনতা-শ্রেণীর কর্ভেট। যা উচ্যাং শিপইয়ার্ড কর্তৃক নির্মিত হয়। এটি বাংলাদেশ নৌবাহিনীতে যুক্ত হওয়া এই শ্রেণীর তৃতীয় জাহাজ যা বহুমাত্রিক যুদ্ধ ক্ষমতা সম্পন্ন। জাহাজটি গভীর সমুদ্রে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকান্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

বৈশিষ্ট্য ও যান্ত্রিক কাঠামো
----------------------------

জাহাজটির দৈর্ঘ্য ৯০ মিটার (৩০০ ফু), প্রস্থ ১১.১৪ মিটার (৩৬.৫ ফু) এবং ওজন ১,৪০০ টন। জাহাজটিতে দুইটি জার্মানির তৈরি এসইএমটি পিয়েলসটিক ১২পিএ৬ ডিজেল ইঞ্জিন রয়েছে যার সাহায্যে সে সর্ব্বোচ্চ ২৫ নট (৪৬ কিমি/ঘ; ২৯ মা/ঘ) গতিবেগে চলতে সক্ষম। জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি খুব সীমিত মাত্রায় ডুবোজাহাজ-বিধ্বংসী কার্যক্রম চালাতে সক্ষম। বানৌজা সংগ্রামে একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানামা করতে পারে তবে এতে কোনো হ্যাঙ্গার নেই।

### ইলেক্ট্রনিক্স

জাহাজটি সমুদ্রপৃষ্ঠ ও আকাশে অনুসন্ধানের জন্য চীনের তৈরি *এসআর২৪১০সি* এস-ব্যান্ড ৩ডি এইএসএ র‍্যাডার ব্যবহার করে। পাশাপাশি হেলিকপ্টার উড্ডয়ন ও অবতরন নিয়ন্ত্রণ এবং গোলাবর্ষণ নিয়ন্ত্রণের জন্যও এই রাডার ব্যবহার করা যায়। এই র‍্যাডারটি ২৫০ কিলোমিটার (১৬০ মা) দূর থেকে লক্ষ্যবস্তুকে শনাক্ত করতে পারে এবং একসঙ্গে ১৫০টি লক্ষ্যবস্তুকে অনুসরণ করতে পারে।

### অস্ত্রসজ্জা

জাহাজটিতে একটি *এইচ/পিজে-২৬* ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি*সি-৮০২এ* জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি *এইচ/পিজে-১৭* ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি *এফএল-৩০০০এন* বিমান বিধ্বংসী ক্ষেপণাস্ত্র। জাহাজটিতে দুইটি ৬-টিউব বিশিষ্ট *টাইপ ৮৭* ডুবোজাহাজ বিধ্বংসী রকেট লঞ্চারও রয়েছে।

আরো দেখুন
---------

* বাংলাদেশ নৌবাহিনীর জাহাজের তালিকা
* বানৌজা স্বাধীনতা
* বানৌজা প্রত্যয়
* বানৌজা প্রত্যাশা

তথ্যসূত্র
---------

1. ↑  "গণপ্রজাতন্ত্রী বাংলাদেশ সরকারের ০৭ (সাত) বছরের অগ্রগতির তথ্য প্রচারের ব্যবস্থাকরণ সম্পর্কিত" (পিডিএফ)। ২০১৬-০৪-০৭।
2. ↑  "গণচীন হতে দেশে পৌঁছেছে বাংলাদেশ নৌবাহিনীর নতুন দুটি যুদ্ধজাহাজ 'সংগ্রাম' ও 'প্রত্যাশা'"। *আইএসপিআর*। সংগ্রহের তারিখ ২০২২-০৬-২৪।
3. ↑  "BNS F113 Sangram - Postbeutelmanöver UNIFIL | FusselFred 🐇😄 [iPhone | Cinematic]"।
4. ↑  "BNS F113 Sangram - Neue Korvette aus Bangladesch | FusselFred 🐇😄 [iPhone|Cinematic] #PrayForBeirut"।
5. ↑  "A Day to Remember"।
6. ↑  "PM commissions warship 'BNS Sangram'"।
7. ↑  "China launches third Type C13B corvette for Bangladesh Navy"। *Janes 360* (ইংরেজি ভাষায়)। ১৪ ফেব্রুয়ারি ২০১৮। ১৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৮।
8. ↑  "China's CSSC launches C-13B corvette for Bangladesh"। Quwa। ১৩ ফেব্রুয়ারি ২০১৮। সংগ্রহের তারিখ ১৪ ফেব্রুয়ারি ২০১৮।

প্রবেশদ্বার: বাংলাদেশ বাংলাদেশ সামরিক বাহিনী
**অদিতি মুন্সী** একজন ভারতীয় বাঙালি গায়িকা এবং পশ্চিমবঙ্গের রাজনীতিবিদ। অদিতি মুন্সী ১৯৮৯ সালে জন্মগ্রহণ করেন। তিনি বাংলা ভাষায় অনেক হিন্দু ভক্তিমূলক গান গাওয়ার জন্য বিশেষভাবে পরিচিত। তিনি জি বাংলার *সা রে গা মা পা* ২০১৫ তে একজন অংশগ্রহণকারী ছিলেন। তিনি সর্বভারতীয় তৃণমূল কংগ্রেসের প্রার্থী হিসাবে ২০২১ সালের পশ্চিমবঙ্গ বিধানসভা নির্বাচনে রাজারহাট গোপালপুর বিধানসভা কেন্দ্রের আসনে বিজয়ী হন।

ব্যক্তিগত জীবন
--------------

অদিতি মুন্সীমণীন্দ্র মুন্সী ও মিতালী মুন্সীর ঘরে জন্মগ্রহণ করেন। তিনি ২০১৮ সালে দেবরাজ চক্রবর্তীকে বিয়ে করেন। দেবরাজ চক্রবর্তী বিধাননগর পুরসভার তৃণমূল কাউন্সিলর।

কর্মজীবন এবং অর্জন
------------------

অদিতি মুন্সী কলকাতা থেকে স্কুলের পড়াশোনা শেষ করেন। উচ্চবিদ্যালয়ের দিনগুলোতে তিনি রবীন্দ্রসঙ্গীত ও নজরুলগীতির চর্চা করতেন। সঙ্গীতে ক্যারিয়ার গড়ার জন্য তিনি রবীন্দ্র ভারতী বিশ্ববিদ্যালয় থেকে বৃত্তি পেয়েছিলেন।

অদিতি মুন্সি স্নাতক ডিগ্রি অর্জনের পর "পদাবলী কীর্তন" করার জন্য পশ্চিমবঙ্গ সরকারের কাছ থেকে বৃত্তি পেয়েছিলেন। তিনি প্রথমে স্নেহাসী চট্টোপাধ্যায় এবং পরে সুব্রকান্তি চট্টোপাধ্যায়ের কাছে গানের তালিম নেন। তিনি শ্রী শংকর ঘোষালের কাছে নজরুলগীতি শিখেছিলেন এবং শ্রীমতি কানাকোনা মিত্র, বিদুষী সরস্বতী দাস এবং শ্রী তিমির বরণ ঘোষের কাছ থেকে যথাক্রমে কীর্তন ও পুরাতন বাংলা গানের দক্ষতা অর্জন করেছিলেন। পরবর্তীতে, ২০১৫ সালে তিনি সা রে গা মা পা-তে অংশগ্রহণ করেন, যা পশ্চিমবঙ্গের একটি জনপ্রিয় রিয়েলিটি শো।

অদিতি মুন্সী ভারতের সর্বত্র তার অসামান্য কাজের জন্য বিভিন্ন পুরস্কার জিতেছেন। তিনি ২০১০ সালের মধ্যে পশ্চিমবঙ্গের মিস্টার এম কে নারায়ণ এবং পরবর্তীতে জাতীয় স্কলার থেকে অল ইন্ডিয়া মেধা পরীক্ষা প্রতিযোগিতার পুরস্কার জিতেছিলেন। তিনি কলকাতায় ইন্ডিয়া রেডিওর একজন সঙ্গীত শিল্পী হিসাবে সম্পূর্ণরূপে নিযুক্ত হন।

1. ↑  "Star candidates steal the show for TMC, but fail to shine for BJP in poll battle - Times of India"। *The Times of India* (ইংরেজি ভাষায়)। ৩ মে ২০২১। সংগ্রহের তারিখ ২০২১-০৫-০৩।
2. ↑  "Aditi Munshi Election Results 2021: News, Votes, Results of West-bengal Assembly"। *NDTV.com* (ইংরেজি ভাষায়)। সংগ্রহের তারিখ ২০২১-০৫-০৩।
3. ↑  "Election Commission of India"। *results.eci.gov.in*। সংগ্রহের তারিখ ২০২১-০৫-০৩।
4. ↑  "West Bengal Assembly election results: TMC turncoats fail to make a dent, only 3 manage to win"। *www.freepressjournal.in*। সংগ্রহের তারিখ ২০২১-০৫-০৩।
5. ↑  "Rajarhat Gopalpur, West Bengal Assembly election result 2021"। *India Today* (ইংরেজি ভাষায়)। সংগ্রহের তারিখ ২০২১-০৫-০৩।
6. ↑  "West Bengal Election Results 2021 Winning Candidates Full List: Mamata loses Nandigram by 1956 votes; check constituency-wise performance"। *Firstpost*। ৩ মে ২০২১। সংগ্রহের তারিখ ২০২১-০৫-০৪।
7. ↑  "Aditi Munshi(All India Trinamool Congress(AITC)):Constituency- RAJARHAT GOPALPUR(NORTH 24 PARGANAS) - Affidavit Information of Candidate"। *myneta.info*। সংগ্রহের তারিখ ২০২১-০৫-২৭।
8. ↑  "Aditi Munshi"। *aditimunshi.com*। সংগ্রহের তারিখ ২০২১-০৫-০৩।
9. ↑  "Singer Aditi Munshi Got Married dgtl"। *www.anandabazar.com*। সংগ্রহের তারিখ ২০২১-০৫-০৩।
10. ↑  Aditi Munshi Biography
**জিন্নাহ নৌঘাঁটি** বা জিন্নাহ নেভেল বেস হল পাকিস্তানের বেলুচিস্তান প্রদেশের ওরমারা এলাকায় অবস্থিত পাকিস্তানের নৌবাহিনীর একটি কৌশলগত নৌঘাঁটি। এটি পাকিস্তানের প্রতিষ্ঠাতা মোহাম্মদ আলী জিন্নাহের নামে নামকরণ করা হয়। এটি পাকিস্তানের দ্বিতীয় বৃহত্তম নৌঘাঁটি। নৌঘাঁটি করাচি ও গদর বন্দরের মাঝামাঝি এলাকায় আরব সাগর উপকূলে গড়ে উঠেছে। এই নৌঘাটি পাকিস্তানের একটি আধুনিক ও নবীন নৌ ঘাঁটি।

সংক্ষিপ্ত বিবরণ
---------------

জিন্নাহ নেভাল বেস পাকিস্তান নৌবাহিনীর জন্য করাচীতে একটি বিকল্প হিসাবে কাজ করবে। যেখানে নৌবাহিনীর জাহাজ এবং এমনকি সাবমেরিনের জন্য প্রযুক্তিগত সহায়তা পাওয়া যাবে। জাহাজ এবং সাবমেরিনের প্রযুক্তিগত মেরামতের জন্য নৌ ঘাঁটিকে উন্নত করা হচ্ছে। এটি করাচি নৌ ঘাঁটির একটি বিকল্প ব্যবস্থা হবে যেটি সহজেই প্রতিরক্ষার প্রয়োজনীয়তা পূরণ করতে পারবে । এটি করাচির ডকইয়ার্ডটি প্রধান পৃষ্ঠপোষক বা মেরামতের জন্য কেন্দ্র হবে এই ঘাঁটিতে।

অবস্থান
-------

পাকিস্তানের বেলুচিস্তান প্রদেশের ওরমায় নৌঘাঁটি টি গড়ে উঠেছে। করাচি শহর থেকে ২৪০ কিলোমিটার পশ্চিমে (১৪৯ মাইল) দূরে জিন্নাহ নেভেল বেস অবস্থিত। মাখরান উপকূলীয় মহাসড়কের মাধ্যমে জমি দ্বারা, করাচি থেকে ৩৫০ কিলোমিটার (২১৭.৪৮ মাইল) এবং গুয়ারার থেকে ২৮৫ কিলোমিটার দূরত্বে অবস্থিত।

নির্মাণ
-------

নৌঘাঁটি নির্মানের স্থান নির্বাচনের মাধ্যমে জিন্নাহ ১৯৯০ সালে সূচনা করে নৌ ঘাঁটির কাজ। চুক্তি করতে তুরস্কের কোম্পানি এসটিএফএ এবং জানুয়ারী দে তার জন্য বেলজিয়ামের অফশোর করা হয় এবং ভূমি উন্নয়ন ডিসেম্বর ১৯৯২ সালে। ১৯৯৪ সালে ঘাঁটি নির্মাণ শুরু করেছে এবং ভিত্তি জেনারেল পারভেজ মুশারফ কর্তৃক ২০০০ সালের ২২ জানুয়ারি উদ্বোধন হয়। বেস বা নৌ ঘাঁটি ৪.৫ কোটি ব্যয়ে নির্মিত হয়েছিল।

প্রধান বৈশিষ্ট্য
----------------

জিন্নাহ নৌ ঘাঁটিতে মোট আটটি যুদ্ধজাহাজ ও চারটি ডুবোজাহাজ নৌঙরের সুবিধা দিতে পারে। বেস দিয়ে ভবিষ্যতে এই সুবিধা ব্যবহার করা যাবে। বেস বর্তমানে আধুনিকায়ন প্রক্রিয়ায় পাকিস্তানের সাথে প্রতিরক্ষা চাহিদা সঙ্গে বাড়ছে।  ভবিষ্যতে নৌ কর্মকর্তা উন্নয়নের জন্য ক্যাডেট কলেজ ওমারা প্রতিষ্ঠিত করা হয়েছে। .

সাবমেরিন ঘাঁটি
--------------

২০১৪ সালের এপ্রিল মাসে পাকিস্তানে নৌবাহিনীর প্রাথমিক কার্যক্রম এবং ডিজেল ইলেক্ট্রিক ডুবোজাহাজ (SSKs)-এর পুরো নৌবহরের করাচির কাছে ওমরা এলাকাতে জিন্নাহ নৌঘাঁটি বা জিন্নাহ নেভেল বেসে আছে যার মধ্যে নৌবাহিনীর সম্পত্তির স্তূপাকার প্রক্রিয়ায় সেটাই ঘোষণা দেয়।  এই নৌঘাঁটির ডুবোজাহাজ বাহিনী পাকিস্তানের পতিরক্ষা ব্যবস্থার একটি কৌশলগত অংশ। ডুবোজাহাজ বাহিনীটি এই নৌঘাঁটি থেকে পাকিস্তানের উপকূল এলাকা ও জলভাগের নিরাপত্তা সুনিশ্চিত করে।

তথ্যসূত্র
---------

1. ↑  Building Balochistan: Challenges and triumphs for Pakistan Navy
2. 1 2  "Jinnah Naval Base being upgraded as alternate port: commander"। *Aaj News* (ইংরেজি ভাষায়)। ২০১৬-০৪-১৪ তারিখে মূল থেকে আর্কাইভ করা। সংগ্রহের তারিখ ২০১৭-০৫-১৫।
3. ↑  Ormara, College। "CADET COLLEGE ORMARA"। *www.ccormara.edu.pk* (ইংরেজি ভাষায়)। সংগ্রহের তারিখ ২০১৭-০৫-১৫।
4. ↑  Pakistan Navy to shift submarines from Karachi to Ormara
**খুলনা সিটি কর্পোরেশন** (সংক্ষেপে কেসিসি) ১৯৯০ সালে প্রতিষ্ঠিত বাংলাদেশের অন্যতম প্রধান বিভাগীয় সিটি কর্পোরেশন। ১৯৮৪ সালে এটি মিউনিসিপ্যাল কর্পোরেশন হিসেবে প্রতিষ্ঠিত হয়। খুলনা সিটি কর্পোরেশনের আয়তন ৪৫ বর্গ কিলোমিটার এবং ২০১৭ সালে জনসংখ্যা ছিল পনেরো লক্ষ খুলনা সিটি কর্পোরেশনের বর্তমান মেয়র তালুকদার আব্দুল খালেক। তিনি বাংলাদেশ আওয়ামী লীগ এর নেতা। খুলনা সিটি কর্পোরেশন স্থানীয় সরকার আইন দ্বারা পরিচালিত হয় এবং এটি এলজিআরডি মন্ত্রণালয়ের অধীন প্রতিষ্ঠান। বর্তমান স্থানীয় সরকার ও পল্লী উন্নয়ন মন্ত্রী তাজুল ইসলাম। প্রতি পাঁচবছর অন্তর খুলনা সিটি কর্পোরেশন নির্বাচন অনুষ্ঠিত হয়।

ইতিহাস
------

সর্বপ্রথম ১৮৮৪ সালে খুলনা নগরের মর্যাদা পায়। *কলকাতা গেজেট* অনুযায়ী ১৮৮৪ সালের ৮ সেপ্টেম্বর খুলনাকে **মিউনিসিপাল বোর্ড** ঘোষণা করা হয়। এরপর ১৩ ডিসেম্বর রেভারেন্ড গগন চন্দ্র দত্ত প্রথম চেয়ারম্যান হিসেবে দায়িত্ব গ্রহণ করে। সেসময়ে টুটপাড়া, শেখপাড়া, চারাবাটি, হেলাতলা এবং কয়লাঘাট এলাকায় সমন্বয়ে খুলনা পৌর সরকার যাত্রা শুরু করে। *মিউনিসিপ্যালিটি অ্যাডমিনিস্ট্রেশন অর্ডিন্যান্স* (পৌরসভা প্রশাসন অধ্যাদেশ)-এর দ্বারা খুলনা মিউনিসিপাল বোর্ডের নাম পালটে খুলনা মিউনিসিপাল কমিটি করা হয়, পাশাপাশি পৌর এলাকাকে ৪.৬৪ বর্গমাইল থেকে উন্নীত করে ১৪.৩০ বর্গমাইল করা হয়। তখন মিউনিসিপাল কমিটির সদস্য ছিলেন ২৮ জন এবং শহর ১৪ টি ওয়ার্ডে বিভক্ত ছিলো।

বাংলাদেশের স্বাধীনতার পর *বাংলাদেশ লোকাল কাউন্সিল অ্যান্ড মিউনিসিপ্যাল কমিটি (ডেসোলেশন অ্যান্ড অ্যাডমিনিস্ট্রেশন অ্যারেঞ্জমেন্ট) অর্ডার - ১৯৭২* এর ক্ষমতা বলে খুলনা মিউনিসিপালিটির নাম বদলে **খুলনা পৌরসভা** করা হয়। ১৯৮৪ সালের ১২ ডিসেম্বর খুলনা শহরের শতবর্ষপূর্তিতে তৎকালীন প্রেসিডেন্ট হুসেইন মুহাম্মদ এরশাদ খুলনাকে মিউনিসিপাল কর্পোরেশন হিসেবে উন্নীত করেন। ১৯৯০ সালের ৬ আগস্ট খুলনাকে সিটি কর্পোরেশনে উন্নীত করা হয়।

ওয়ার্ডসমূহ
-----------

খুলনা সিটি কর্পোরেশনে এখন ৩১ টি ওয়ার্ড রয়েছে। খুলনা জেলার লবণচরা, টুটপাড়া, বানিয়া খামার, হেলাতলা, ছোট বয়রা, বয়রা, মুজগুন্নী, গোয়ালপাড়া, রায়ের মহল, পাবলা, দেয়ানা(আংশিক), দৌলতপুর, মহেশ্বরপাশা এবং মীরেরডাঙ্গা মৌজা নিয়ে সিটি কর্পোরেশনের অধিক্ষেত্র গঠিত।

  

সম্প্রতি সিটি করপোরেশন এর আয়তন বৃদ্ধির পদক্ষেপ নিয়েছে। এতে বর্তমান বটিয়াঘাটা উপজেলার মাথাভাঙ্গা, হরিণটানা, খোলাবাড়িয়া, ডুবি, আলুতলা, সাঁচিবুনিয়া(আংশিক), কৃষ্ণনগর, ঠিকরাবন্দ, ডুমুরিয়া উপজেলার চক মথুরাবাদ, চক আসানখালী(আংশিক), বিল পাবলা(আংশিক), দিঘলিয়া উপজেলার দেয়ানা(আংশিক), আড়ংঘাটা, তেলিগাঁতী, যুগীপোল, ফুলতলা উপজেলার শ্যামগঞ্জ, গিলাতলা(আংশিক) এবং আটরা(আংশিক) মৌজাকে নতুন অধিক্ষেত্র এলাকার জন্য প্রস্তাব করা হয়েছে।

বিভাগসমূহ
---------

* পৌরকার্য বিভাগ
* স্বাস্থ্য বিভাগ
* পার্ক ও বিনোদন
* রেভিনিউ বিভাগ
* সড়ক বাতি বিভাগ
* বর্জ্য ব্যবস্থাপনা বিভাগ
* সংরক্ষণ বিভাগ

মেয়র
-----

মূল নিবন্ধ: খুলনা সিটি কর্পোরেশনের মেয়র

আরও দেখুন
---------

* খুলনা উন্নয়ন কর্তৃপক্ষ
* খুলনা ওয়াসা
* খুলনা মেট্রোপলিটন পুলিশ
* খুলনা
* খুলনা বিভাগ

তথ্যসূত্র
---------

1. ↑  খুলনা সিটি কর্পোরেশনের সীমানা দ্বিগুণ হচ্ছে - *দৈনিক জনকন্ঠ (১৪ মে, ২০১৬ তারিখে প্রকাশিত)*
2. ↑  খুলনা শহরে মানুষ কমছে (আবাসনবিষয়ক জাতিসংঘের প্রতিষ্ঠান ইউএন হ্যাবিট্যাট এর প্রতিবেদন; ২০১৫ খ্রিঃ) - "দৈনিক প্রথম আলো (০২ জানুয়ারি ২০১৭ তারিখে প্রকাশিত)"
3. ↑
4. ↑
5. ↑

বহিঃসংযোগ
---------

* বাংলাপিডিয়ায় *খুলনা সিটি কর্পোরেশন*
ড.**পরমনাথ ভাদুড়ী** (২১ আগস্ট ১৯০৮ – ৩১ ডিসেম্বর ১৯৯২) ছিলেন বিশিষ্ট ভারতীয় বাঙালি কৃষিবিজ্ঞানী। কৃষিকাজে জৈব সার (রাইজোবিয়াম) ব্যবহারের ক্ষেত্রে তাকে পথিকৃৎ অভিহিত করা হয়।

জীবনী
-----

পরমনাথ ভাদুড়ীর জন্ম ১৯০৮ খ্রিস্টাব্দের ২১ আগস্ট। পড়াশোনার কলকাতায়। প্রেসিডেন্সি কলেজ থেকে স্নাতক হওয়ার পর, ১৯৩১ খ্রিস্টাব্দে কলকাতা বিশ্ববিদ্যালয় থেকে উদ্ভিদবিদ্যায়  এম.এসসি পাশ করেন। এরপর গবেষণার জন্য লন্ডন যান। ১৯৩৯ খ্রিস্টাব্দে লন্ডন বিশ্ববিদ্যালয় থেকে  পিএইচডি ডিগ্রি লাভ করেন।

কর্মজীবন
--------

দেশে ফিরে ড.পরমনাথ ভাদুড়ী ১৯৪২ খ্রিস্টাব্দে  কলকাতা বিশ্ববিদ্যালয়ে  উদ্ভিদবিজ্ঞানের প্রভাষক পদে নিযুক্ত হন। ১৯৪৪ খ্রিস্টাব্দে  ভারতীয় জাতীয় বিজ্ঞান একাডেমীর ফেলো নির্বাচিত হন। ১৯৬৪-৬৬ খ্রিস্টাব্দে তিনি একাডেমীর সদস্য হয়েছিলেন। ১৯৪৮ খ্রিস্টাব্দে নতুন দিল্লির পুসা'র 'ইন্ডিয়ান এগ্রিকালচারাল রিসার্চ ইনস্টিটিউট'-এ যোগ দেন। তিনি 'নিউক্লিওলাস ডিফারেনশিয়াল স্টেনিং'এর পদ্ধতি তৈরি করেন। এই পদ্ধতিতে তিনি উদ্ভিদকোষ-সুপ্রজননবিদ্যা তথা 'প্লান্ট সাইটোজেনেটিক্স'-এর উপর কাজ করেন।  পরে ১৯৫৮ খ্রিস্টাব্দে তিনি পুনরায়  কলকাতা বিশ্ববিদ্যালয়ে যোগ দেন এবং উদ্ভিদ বিজ্ঞান বিভাগের প্রধান হন। ১৯৬৪ খ্রিস্টাব্দে তিনি প্রবীণ উদ্ভিদবিজ্ঞানের অধ্যাপক হিসাবে  বর্ধমান বিশ্ববিদ্যালয়ের যোগ দেন এবং অবশেষে উপাচার্য পদে নিযুক্ত হন। অবসরের পর ১৯৭৩ খ্রিস্টাব্দে তিনি ইন্ডিয়ান কাউন্সিল অফ এগ্রিকালচারাল রিসার্চ (আই.সি.এ.আর)-এর এমেরিটাস সায়েন্টিস্ট হিসাবে বিধানচন্দ্র কৃষি বিশ্ববিদ্যালয়ে যোগ দেন। অধ্যাপক পরমনাথ ভাদুড়ী ১৯৬৪-৬৬ খ্রিস্টাব্দে  ভারতীয় জাতীয় বিজ্ঞান একাডেমীর সদস্য ছিলেন।

সম্মাননা
--------

অধ্যাপক পরমনাথ ভাদুড়ীকে এশিয়াটিক সোসাইটি 'পল জোহানেস ব্রুহল মেমোরিয়াল মেডেল' প্রদান করে। লন্ডনের রয়াল হর্টিকালচারাল সোসাইটির ফেলো ছিলেন।

জীবনাবসান
---------

অধ্যাপক পরমনাথ ভাদুড়ী ১৯৯২ খ্রিস্টাব্দের ৩১ ডিসেম্বর কলকাতায় প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২১২, আইএসবিএন ৯৭৮-৮১-৭৯৫৫-২৯২-৬
2. 1 2  "Paramnath Bhaduri"। সংগ্রহের তারিখ ২০২৩-০৮-২১।
3. ↑  "INSA- Deceased Fellow"। সংগ্রহের তারিখ ২০২৩-০৮-২১।
**স্বর্ণা চিত্রকর** (জন্ম ১৯৭৪) পিংলার একজন পটচিত্র শিল্পী, একজন পরিবর্তন সৃষ্টিকারী এবং সম্প্রদায়ের একজন নেতা।

প্রাথমিক জীবন
-------------

স্বর্ণা চিত্রকর পশ্চিমবঙ্গের পশ্চিম মেদিনীপুরের নয়া গ্রামে ১৯৭৪ সালে জন্মগ্রহণ করেন। তিনি তাঁর বাবার কাছ থেকে চিত্রকলা শিখেছিলেন কিন্তু দারিদ্র্যের কারণে তাঁর বাবা-মা তাঁকে অল্প বয়সেই বিয়ে দিয়েছিলেন। বিয়ের পর তিনি মূলত নিজের পরিবারের ভরণপোষণের জন্য রং ও তুলি হাতে নেন। তিনি তাঁর স্বামী এবং ৫ কন্যার সাথে থাকেন। তারা সবাই পটুয়া।

কর্মজীবন
--------

স্বর্ণা চিত্রকর নিজের বাড়িতে ফিরে আসেন এবং সেখানে তিনি পটচিত্র অঙ্কন শুরু করেন। এইভাবে পটুয়া হয়ে তাঁর যাত্রা শুরু হয়। ছোটবেলায় তিনি বাবার কাছ থেকে স্ক্রল অঙ্কন ও পটুয়া সঙ্গীত শিখেছিলেন। তিনি অস্ট্রেলিয়া, চীন, ইংল্যান্ড, ফ্রান্স, জার্মানি, সুইডেন এবং মার্কিন যুক্তরাষ্ট্রে নিজের শিল্প প্রদর্শন করেছিলেন। স্বর্ণা চিত্রকর তাঁর দক্ষতামূলক প্যাট পেইন্টিং (ঐতিহ্যগত, কাপড়-ভিত্তিক স্ক্রল অঙ্কন, পূর্ব ভারতীয় রাজ্য উড়িষ্যা, পশ্চিমবঙ্গ এবং বাংলাদেশের কিছু অংশে করা হয়) ব্যবহার ক'রে এবং সুরের গানের সাথে, কোভিড-১৯ সম্পর্কে সচেতনতা জাগানোর মতো সামাজিক কাজ করেছেন। তিনি ৭টি স্ক্রোল ব্যবহার ক'রে বর্তমান পরিস্থিতির পাশাপাশি কোভিড-সামনের সারির স্বাস্থ্যকর্মীদের কথা তুলে ধরেছেন। এছাড়া ঘরে থাকা এবং প্রয়োজনে কোভিড মুখোশ ব্যবহার ও হাত ধোয়ার মতো বিষয় নিয়ে তিনি সচেতনতা বার্তা চিত্রিত করেছিলেন। একটি ভিডিও, যেখানে তিনি গান গাইছেন এবং সেই পটচিত্রগুলি দেখাচ্ছেন, সেটি ফেসবুকে ৯৯,০০০ বারের বেশি দেখা হয়েছে।

পটচিত্র ও পটুয়া সঙ্গীতের মাধ্যমে সামাজিক সমস্যা
------------------------------------------------

স্বর্ণা চিত্রকর তাঁর পটচিত্র এবং তাঁর স্বরচিত পটুয়া সঙ্গীতের মাধ্যমে সুনামি, ১১ সেপ্টেম্বরের আক্রমণ এবং যক্ষ্মা, এইচআইভি / এইডস, বাল্যবিবাহ, শিশু পাচার এবং কোভিড-১৯ ইত্যাদি সামাজিক সমস্যাগুলি নিয়ে অনুষ্ঠান করেছেন।

পুরস্কার
--------

* ১৯৯৪ সালে রাজ্য স্তরের পুরস্কার।

বই
--

কোলোডি, কার্লো। পটুয়া পিনোচিও। স্বর্ণ চিত্রকর দ্বারা চিত্রিত এবং ক্যারল ডেলা চিয়েসা দ্বারা অনুবাদ করা হয়েছে। প্রকাশক তারা বই; সচিত্র সংস্করণ, ১২ মে, ২০১৫

তথ্যসূত্র
---------

1. 1 2  "Swarna Chitrakar"। সংগ্রহের তারিখ ২ এপ্রিল ২০২১।
2. ↑  "Swarna Chitrakar"। সংগ্রহের তারিখ ২ এপ্রিল ২০২১।
3. ↑  "From Bengal, a Patachitra that narrates the story of the fight against coronavirus goes viral"। সংগ্রহের তারিখ ২ এপ্রিল ২০২১।
4. ↑  "Many Visions Teachers Guide" (পিডিএফ)। *www.surrey.ca*। সংগ্রহের তারিখ ২০২১-০৩-৩১।
5. 1 2  "Swarna Chitrakar"। *Patachitra - The art of visual storytelling*। ২০১৯-১১-০৯। সংগ্রহের তারিখ ২০২১-০৩-৩১।
6. ↑  Kamdar, Shraddha (২০২০-০৪-২৭)। "Bengal Artist Portrays Fight Against Pandemic In A Fabulous 'Patachitra'"। *femina.in*। সংগ্রহের তারিখ ২০২১-০৩-৩১।
7. 1 2  "From Bengal, a Patachitra that narrates the story of the fight against coronavirus goes viral"। Indian Express। সংগ্রহের তারিখ ৩১ মার্চ ২০২১।

বহিঃসংযোগ
---------

* স্বর্ণা চিত্রকরের কৃষ্ণ ও রাধার গল্প
* স্বর্ণা চিত্রকরের কোভিড-১৯ নিয়ে গান এবং ৭টি দীর্ঘ স্ক্রল পটচিত্র চিত্র
**মোহাম্মদ সোলায়মান** (জন্ম: ১৯৫৫) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের মার্কেটিং বিভাগের সাবেক অধ্যাপক এবং ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ইনফরমেশন টেকনোলজি অ্যান্ড সায়েন্সেসের (ইউআইটিএস) প্রাক্তন উপাচার্য।

জন্ম
----

তিনি ১৯৫৫ সালে চট্টগ্রাম জেলার সীতাকুণ্ডের মছজিদ্দা গ্রামে জন্মগ্রহণ করেন।

কর্মজীবন
--------

মোহাম্মদ সোলায়মান দীর্ঘদিন চট্টগ্রাম বিশ্ববিদ্যালয়ের মার্কেটিং বিভাগে অধ্যাপনা করেছেন। তিনি যুক্তরাষ্ট্রের রোড আইল্যান্ড বিশ্ববিদ্যালয়ের ভিজিটিং স্কলার ছিলেন। ২০১৭ সালে তিনি ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ইনফরমেশন টেকনোলজি অ্যান্ড সায়েন্সেসের (ইউআইটিএস) উপাচার্য হিসেবে নিযুক্ত হন এবং ২০২২ সাল পর্যন্ত দায়িত্ব পালন করেন।

পুরস্কার ও সম্মাননা
-------------------

তিনি আমেরিকান ফুলব্রাইট ফেলোশিপ ও কমনওয়েলথ স্কলারশিপসহ বিভিন্ন পুরস্কার ও সম্মাননা লাভ করেছেন।

আরও দেখুন
---------

* ইউনিভার্সিটি অব ইনফরমেশন টেকনোলজি অ্যান্ড সায়েন্সেস

তথ্যসূত্র
---------

1. 1 2  "ইউআইটিএস'র উপাচার্য হলেন ড. সোলায়মান"। *বাংলানিউজটোয়েন্টিফোর.কম*। ২৩ মে ২০১৭। সংগ্রহের তারিখ ২৯ জানুয়ারি ২০২২।
2. ↑  "ইউআইটিএসের উপাচার্য হলেন ড. সোলায়মান"। *দৈনিক শিক্ষা*। ২৪ মে ২০১৭। সংগ্রহের তারিখ ২৯ জানুয়ারি ২০২২।
3. ↑  "ইউআইটিএস এর নয়া উপাচার্য অধ্যাপক ড. মোহাম্মদ সোলায়মান"। *বিশ্ববিদ্যালয় ক্যাম্পাস*। সংগ্রহের তারিখ ২৯ জানুয়ারি ২০২২।
**সন্তোষ কুমার রায়** ছিলেন আসাম রাজ্যের একজন ভারতীয় রাজনীতিবিদ। তিনি কাটলিচেরার আসাম বিধানসভার প্রাক্তন সদস্য ছিলেন। তিনি ছিলেন গৌতম রায়ের পিতা, মন্দিরা রায়ের শ্বশুর, রাহুল রায়ের দাদা এবং ডেইজি রায়ের দাদা।

ব্যক্তিগত জীবন
--------------

রায় ১৯৩৯ সালে শেফালিকা রায়কে বিয়ে করেন এবং তার ৫ কন্যা এবং এক পুত্র ছিল।

রাজনৈতিক পেশা
-------------

১৯৭২ সালের আসাম বিধানসভা নির্বাচনে, রায় কাটলিচেরা আসনের জন্য ভারতীয় জাতীয় কংগ্রেসের প্রার্থী ছিলেন। তিনি ২৩,৯৮৮ ভোট পেয়েছেন, মোট ভোটের ৫৪.০২%। তিনি তার নিকটতম স্বতন্ত্র প্রতিপক্ষকে ৬৮৫১ ভোটে পরাজিত করেন। তিনি ১৯৭৮ সালের আসাম বিধানসভা নির্বাচন পর্যন্ত দায়িত্ব পালন করেন, যেখানে কাটলিচেরার প্রাক্তন বিধায়ক, গৌরীশঙ্কর রায় পরিবর্তে কাটলিচেরার জন্য কংগ্রেস প্রার্থী ছিলেন এবং নির্বাচনে জয়ী হন। তার ছেলে গৌতম রায় পরবর্তীতে একই আসনে প্রতিনিধিত্ব করবেন।

তথ্যসূত্র
---------

1. ↑  "Assam's Roy family: Congress veteran on BJP ticket, kin as Independents"। *The Indian Express* (ইংরেজি ভাষায়)। ২০২১-০৩-৩১। সংগ্রহের তারিখ ২০২২-০৩-০৬।
2. ↑  Assembly, Assam (India) Legislature Legislative (১৯৭৩)। *Assam Legislative Assembly Who's who* (ইংরেজি ভাষায়)। Assam Legislative Assembly.।
3. ↑  "Katlicherra Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২০২২-০৩-০৬।
**ইলিয়াস উদ্দীন বিশ্বাস** (জন্ম: ১৫ ডিসেম্বর ১৯৬৪) একজন বাংলাদেশী শিক্ষাবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) গণিত বিভাগের অধ্যাপক এবং সিলেটে অবস্থিত নর্থ ইস্ট ইউনিভার্সিটি বাংলাদেশের বর্তমান উপাচার্য। এ পদে নিয়োগ লাভের আগে তিনি শাবিপ্রবির কোষাধ্যক্ষ ও ভারপ্রাপ্ত উপাচার্য হিসেবে দায়িত্ব পালন করেন।

প্রাথমিক জীবন
-------------

ইলিয়াস উদ্দীন বিশ্বাস ১৯৬৪ সালের ১৫ ডিসেম্বর রাজশাহীর গোদাগাড়ী উপজেলার নবীনগর গ্রামে জন্মগ্রহণ করেন। তারা বাবা তৈমুর রহমান বিশ্বাস এবং মা জুমরুতুন নেসা।

শিক্ষাজীবন
----------

ইলিয়াস উদ্দীন রাজশাহী বিশ্ববিদ্যালয়ের গণিত বিভাগ থেকে ১৯৮৫ সালে স্নাতক এবং ১৯৮৬ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে তিনি ১৯৯৮ সালে পিএইচডি ডিগ্রি অর্জন করেন।

কর্মজীবন
--------

ইলিয়াস উদ্দীন বিশ্বাস ১৯৯৪ সালে শাহজালাল বিজ্ঞান ও প্রযুক্তি বিশ্ববিদ্যালয়ের গণিত বিভাগে প্রভাষক হিসেবে যোগদান করেন। ২০০৭ সালে তিনি অধ্যাপক পদে পদোন্নতি লাভ করেন এবং ২০১৭ সালে গ্রেড-১ অধ্যাপক হন।

অধ্যাপনা ও গবেষণার পাশাপাশি তিনি দুই মেয়াদে আট বছর শাবিপ্রবির কোষাধ্যক্ষ হিসেবে দায়িত্ব পালন করেন। কোষাধ্যক্ষ থাকাকালীন বিভিন্ন মেয়াদে ভারপ্রাপ্ত উপাচার্যের দায়িত্ব পালন করারও অভিজ্ঞতা রয়েছে তার। এছাড়া তিনি শাবিপ্রবির গণিত বিভাগের বিভাগীয় প্রধান, ছাত্র উপদেশ ও নির্দেশনা দপ্তরের পরিচালক, ভৌত বিজ্ঞান অনুষদের ডিন, আবাসিক হলের প্রভোস্টসহ বিভিন্ন গুরুত্বপূর্ণ দায়িত্ব পালন করেছেন। তিনি লিয়েনে জগন্নাথ বিশ্ববিদ্যালয়ের গণিত বিভাগের অধ্যাপক এবং কম্পিউটার সায়েন্স অ্যান্ড ইঞ্জিনিয়ারিং বিভাগের সভাপতি হিসেবেও দায়িত্ব পালন করেন।

ইলিয়াস উদ্দীন বিশ্বাস ২০২১ সালের ১১ জানুয়ারি সিলেটে অবস্থিত নর্থ ইস্ট ইউনিভার্সিটি বাংলাদেশ এর উপাচার্য হিসেবে নিয়োগ লাভ করেন এবং আনুষ্ঠানিকভাবে ১২ জানুয়ারি পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন।

প্রকাশনা
--------

ইলিয়াস উদ্দীন বিশ্বাস শিক্ষকতার পাশাপাশি নিয়মিত লেখালিখিতে যুক্ত। তার প্রকাশিত উল্লেখযোগ্য বইয়ের মধ্যে রয়েছে:

* নিরুদ্দেশ
* গণিত উৎসবের প্রশ্নোত্তর
* ভাষাসৈনিক থেকে রাষ্ট্রনায়ক
* ভাষা আন্দোলন, মুক্তিযুদ্ধ ও বাংলাদেশ

সদস্যপদ
-------

ইলিয়াস উদ্দীন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ বিশ্ববিদ্যালয় শিক্ষক সমিতি ফেডারেশনের যুগ্ম মহাসচিব হিসেবে দায়িত্ব পালন করেছেন।

তথ্যসূত্র
---------

1. ↑  "নর্থ-ইস্ট বিশ্ববিদ্যালয়ের নতুন উপাচার্য শাবিপ্রবির ইলিয়াস উদ্দিন"। *কালের কণ্ঠ*। ১১ জানুয়ারি ২০২১। সংগ্রহের তারিখ ২২ জুলাই ২০২১।
2. 1 2  বিশ্বাস, ইলিয়াস উদ্দীন (২০১৫)। *গণিত উৎসবের প্রশ্নোত্তর* (২য় সংস্করণ)। ঢাকা: তাম্রলিপি।
3. 1 2 3  "নর্থ ইস্ট ইউনিভার্সিটি বাংলাদেশ-এর উপাচার্য হিসেবে প্রফেসর ড. মোঃ ইলিয়াস উদ্দীন বিশ্বাস এর যোগদান"। *নর্থ ইস্ট ইউনিভার্সিটি বাংলাদেশ*। ১২ জানুয়ারি ২০২১। সংগ্রহের তারিখ ২২ জুলাই ২০২১।
4. ↑  "নর্থ ইস্ট বিশ্ববিদ্যালয়ের নতুন উপাচার্য শাবি অধ্যাপক ইলিয়াস"। *দ্যা ডেইলি ক্যাম্পাস*। ১১ জানুয়ারি ২০২১। সংগ্রহের তারিখ ২২ জুলাই ২০২১।
5. ↑  "নর্থ ইস্টের উপাচার্য হলেন শাবিপ্রবির ইলিয়াস উদ্দিন"। *বাংলানিউজটোয়েন্টিফোর.কম*। ১২ জানুয়ারি ২০২১। সংগ্রহের তারিখ ২২ জুলাই ২০২১।
6. ↑  "নর্থ ইস্টে উপাচার্য হলেন অধ্যাপক ইলিয়াস"। *যুগান্তর*। ১২ জানুয়ারি ২০২১। সংগ্রহের তারিখ ২২ জুলাই ২০২১।
**আনোয়ারুল হক শরীফ** একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের গণিত বিভাগের প্রাক্তন অধ্যাপক এবং ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) সাবেক উপাচার্য।

শিক্ষাজীবন
----------

শরীফ ঢাকা বিশ্ববিদ্যালয়ের গণিত বিভাগ থেকে ১৯৬৪ সালে স্নাতক এবং ১৯৬৫ সালে স্নাতকোত্তর ডিগ্রি লাভ করেন। তিনি বেলজিয়ামের ব্রাসেলস ফ্রি ইউনিভার্সিটি থেকে ১৯৭০ সালে বিশুদ্ধ গণিতে পিএইচডি ডিগ্রি অর্জন করেন।

কর্মজীবন
--------

আনোয়ারুল হক ১৯৭০ সালে ঢাকা বিশ্ববিদ্যালয়ের গণিত বিভাগে সহকারী অধ্যাপক হিসেবে যোগদান করেন। ১৯৭৫ সালে তিনি লিবিয়ার ত্রিপলির আল-ফাতাহ বিশ্ববিদ্যালয়ে যোগ দেন। সেখানে তিনি বাংলাদেশ কমিউনিটি স্কুল প্রতিষ্ঠা করেন। তিনি ১৯৮৭ সালে জাহাঙ্গীরনগর বিশ্ববিদ্যালয়ের গণিত বিভাগে সহযোগী অধ্যাপক হিসেবে শিক্ষকতা শুরু করেন।

কর্মজীবনে তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, ডিন, হল প্রভোস্ট, শিক্ষক সমিতির সদস্যসহ বিভিন্ন গুরুত্বপূর্ণ দায়িত্ব পালন করেছেন। এছাড়া জাতীয় শিক্ষাক্রম ও পাঠ্যপুস্তক বোর্ডের অধীনে এইচএসসি শিক্ষার্থীদের পাঠ্যক্রম প্রণয়ন কমিটির সদস্য হিসেবেও দায়িত্ব পালনের অভিজ্ঞতা রয়েছে তার।

আনোয়ারুল হক শরীফ ২০১৭ থেকে ২০২১ সাল পর্যন্ত ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) উপাচার্য হিসেবে দায়িত্ব পালন করেন।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

সদস্যপদ
-------

আনোয়ারুল হক ঢাকা বিশ্ববিদ্যালয়ের একজন রেজিস্টার্ড গ্র্যাজুয়েট। তিনি বাংলাদেশ গণিত সমিতিসহ বিভিন্ন পেশাজীবী সংগঠনের সদস্য।

তথ্যসূত্র
---------

1. ↑  "বাংলাদেশ ভার্সিটির নয়া উপাচার্য আনোয়ারুল হক"। *দৈনিক জনকণ্ঠ*। ৫ মার্চ ২০১৭। সংগ্রহের তারিখ ৩১ আগস্ট ২০২১।
2. ↑  "বাংলাদেশ ইউনিভার্সিটির নতুন উপাচার্য অধ্যাপক আনোয়ারুল হক শরীফ"। *দৈনিক শিক্ষা*। ৪ মার্চ ২০১৭। সংগ্রহের তারিখ ৩১ আগস্ট ২০২১।
3. 1 2  "বাংলাদেশ বিশ্ববিদ্যালয়ের উপাচার্য হলেন আনোয়ারুল হক"। *জাগোনিউজ২৪.কম*। ৪ মার্চ ২০১৭। সংগ্রহের তারিখ ৩১ আগস্ট ২০২১।
4. ↑  "বিইউর নতুন উপাচার্য আনোয়ারুল হক"। *কালের কণ্ঠ*। ৫ মার্চ ২০১৭। সংগ্রহের তারিখ ৩১ আগস্ট ২০২১।